​​Die kursus word voortdurend aangepas om tred te hou met moderne tegnologie soos o.a. die Internet se impak en voordele vir bemarking. Modules uit ander terreine vorm deel van die graadverpligtinge of kan as keusemodules ingesluit word.
Die toepassing van teorie op verskeie bemarkingsterreine, met spesiale klem op kleinhandel, dienste, reklame, en bemarkingsnavorsing
Die ontwikkeling van 'n bestuursoriëntasie tot die benadering van bemarkingsuitdagings
Moderne bemarkingsdinamika in ondernemings en die gemeenskap; bemarking en die waardeskeppingsproses; verbruikerstevredenheid deur kwaliteit en diens; strategiese bemarkingsbeplanning; ontleding van die bemarkingsomgewing; bemarkingsinligting en -navorsing; ontleding van verbruikersmarkte en ander tipes markte; meting en vooruitskatting van die vraag; marksegmentering en doelmarkkeuse; produkbesluite; prysbesluite; kanaalbesluite en p​lekstrategie; kommunikasiebesluite; direkte bemarking en verkoopspromosiebesluite. ​
Reklame en die bemarkingsproses; die verbruikersgehoor; portefeuljebeplanning en -navorsing; werking van reklame; reklamebeplanning en -strategie; reklamemedia; mediabeplanning en -aankope; gedrukte media; kreatiewe reklame; integrasie van die elemente van bemarkingkommunikasie.
​Kleinhandelstrategie en die kleinhandelmengsel; vestigingsbesluite; handelswarebesluite; prysbesluite; kommunikasiebesluite; verbruikersdienste en -inligting; tegnologie en sisteme; vergunningsooreenkomste.
Unieke eienskappe van dienste; aard en proses van dienslewering, verskille tussen produk- en diensevaluerings, ontwikkeling, kommunikasie en lewering van dienste; dienskwaliteit en die meting daarvan; die rol van diensverskaffers en die omgewing van dienslewering; implementering van dienstebemarkingstrategie.
Omskrywing van die bemarkingsprobleem; navorsingsontwerp; ontginnende navorsingsontwerp vir sekondêre data en kwalitatiewe navorsing; opnames en waarnemings as deel van beskrywende navorsingsontwerp; meting van persepsies; vraelysontwerp; steekproefneming; veldwerk en datavoorbereiding; formulering van hipoteses en basiese statistiese toetse.
Rol en toepassing van bemarking in verskillende instansies en toestande; onderneming- en bemarkingstrategie; mededingende bemarkingstrategieë​; internasionale bemarkingstrategieë; die bemarkingsisteem; verbruikersmarkte en koopgedrag; institusionele markte en koopgedrag; bemarkingsbeplanningsprosesse; bemarkingskontrole. ​